CELEX: 52007PC0445
Language: da
Date: 2007-07-25
Title: Forslag til Rådets forordning om ændring af forordning (EF) nr. 2100/94 for så vidt angår Retten til at ansøge om EF-sortsbeskyttelse

Vigtig juridisk meddelelse

|

52007PC0445

Forslag til Rådets forordning om ændring af forordning (EF) nr. 2100/94 for så vidt angår retten til at ansøge om EF-sortsbeskyttelse  /* KOM/2007/0445 endelig udg. - CNS 2007/0161 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 25.7.2007KOM(2007) 445 endelig2007/0161 (CNS)Forslag tilRÅDETS FORORDNINGom ændring af forordning (EF) nr. 2100/94 for så vidt angår retten til at ansøge om EF-sortsbeskyttelse(forelagt af Kommissionen)BEGRUNDELSEBetingelserne for at være berettiget til at ansøge om EF-sortsbeskyttelse er fastsat i artikel 12 i forordningen om EF-sortsbeskyttelse. I henhold til denne bestemmelse er det kun producenter fra lande, der er medlemmer af Den Internationale Union til Beskyttelse af Plantenyheder (UPOV), der er berettiget til at ansøge om EF-sortsbeskyttelse efter samme regler som ansøgere fra en EU-medlemsstat.For andre ansøgere skal Kommissionen vedtage, om de er berettigede til at indgive en ansøgning. Ifølge forordningens artikel 12, stk. 1, litra b), kan vedtagelsen gøres betinget af gensidige og ligestillede krav. I henhold til bestemmelsen kan Kommissionens vedtagelse afhænge af, om det pågældende land:( yder beskyttelse for sorter af samme botaniske taksionomiske gruppe( yder denne beskyttelse til statsborgere i alle medlemsstater( og, om beskyttelsen svarer til den beskyttelse, der ydes i henhold til forordning (EF) nr. 2100/94.Formålet med den foreslåede ændringFor at lette handelen og bringe forordningens bestemmelse på linje med anden fællesskabslovgivning synes det nødvendigt at ændre forordning (EF) nr. 2100/94, således at betingelserne for at være berettiget til at ansøge om EF-sortsbeskyttelse forenkles og der indføres én ansøgningsordning for alle ansøgere.Ændringens mulige konsekvenserNår bestemmelserne i artikel 12, stk. 1, litra a) og b), udgår, bidrager det til forenklingen af fællesskabslovgivningen.Siden oprettelsen i 1994 har EF-Sortsmyndigheden modtaget 27 317 ansøgninger om EF-sortsbeskyttelse (opgjort pr. 28. februar 2007). 4 693 af ansøgningerne (17,1 %) kom fra tredjelande. I hele perioden kom der kun 89 ansøgninger fra ansøgere fra tredjelande, der ikke var medlemmer af UPOV; ansøgninger, der altså kræver en kommissionsvedtagelse i henhold til artikel 12, stk. 1, litra b).I betragtning af de 12 års erfaring med gennemførelsen af forordningen og antallet af og situationen for lande, der ikke er UPOV-medlemmer, vil dette forslag ikke have mærkbare konsekvenser for små og mellemstore virksomheder i medlemsstaterne.Forslaget har ingen nye finansielle virkninger for Fællesskabets budget.2007/0161 (CNS)Forslag tilRÅDETS FORORDNINGom ændring af forordning (EF) nr. 2100/94 for så vidt angår retten til at ansøge om EF-sortsbeskyttelseRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 308,under henvisning til forslag fra Kommissionen[1],under henvisning til udtalelse fra Europa-Parlamentet[2], ogud fra følgende betragtninger:(1) Ved forordning (EF) nr. 2100/94 af 27. juli 1994 om EF-sortsbeskyttelse[3] er der indført en EF-ordning for plantesorter, som gør det muligt at opnå EF-sortsbeskyttelse, der gælder i hele Fællesskabet.(2) For at lette handelen bør der gives bekvem adgang til at opnå EF-sortsbeskyttelse. Betingelserne for at være berettiget til at ansøge om EF-sortsbeskyttelse bør derfor forenkles, og der bør indføres én ansøgningsordning for alle ansøgere.(3) Forordning (EF) nr. 2100/94 bør derfor ændres i overensstemmelse hermed -UDSTEDT FØLGENDE FORORDNING:Artikel 1I forordning (EF) nr. 2100/94 foretages følgende ændringer:1) Artikel 12 affattes således:"Artikel 12 Personer, der er berettigede til at ansøge om EF-sortsbeskyttelseAnsøgning om EF-sortsbeskyttelse kan indgives af enhver fysisk eller juridisk person og af enhver sammenslutning, som i henhold til den for sammenslutningen gældende lovgivning har status som juridisk person.Ansøgning kan også indgives af to eller flere personer i fællesskab."2) I artikel 41, stk. 2, udgår "artikel 12, stk. 1, litra b),".3) Artikel 52, stk. 4, affattes således:"4. Stk. 2 og 3 finder også anvendelse på tidligere ansøgninger, der er indgivet i en anden medlemsstat."Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den […].På Rådets vegneFormand [1] EUT C […] af […], s. […].[2] EUT C […] af […], s. […].[3] EFT L 227 af 1.9.1994, s. 1. Senest ændret ved forordning (EF) nr. 873/2004 (EUT L 162 af 30.4.2004, s. 38).